वास्तविक घटनाओं पर आधारित
हम आज रात तूफ़ान कैटरीना से शुरुआत करेंगे, जो इस देश से टकराने वाले…
न्यू ओर्लियन्स श्रेणी 5
…सबसे बड़े तूफ़ानों में से एक हो सकता है।
एक बहुत बड़ा तूफ़ान खाड़ी तट की ओर तेज़ी से बढ़ रहा है।
हम एक श्रेणी 5 का तूफ़ान, तूफ़ान कैटरीना देख रहे हैं।
तूफ़ान कैटरीना अब एक श्रेणी 5 का तूफ़ान बन गया है।
इस समय, हम शहर छोड़कर जाने पर ज़ोर दे रहे हैं।
तूफ़ान कैटरीना का स्तर बढ़कर श्रेणी 5 का तूफ़ान हो गया है।
खाड़ी तट पर रहने वाले लोगों के लिए इस तूफ़ान के ख़तरे पर
हम जितना ज़ोर दें, वह कम है।
और यह तो अभी केवल शुरुआत है।
न्यू ओर्लियन्स शहर…
…जो लोग यहाँ से चले गए हैं, कल इस समय
शायद उनके पास लौटने के लिए कोई घर ही न हों।
…न्यू ओर्लियन्स का काफ़ी हिस्सा पानी के नीचे।
तूफ़ान कैटरीना…
यह वह तूफ़ान है जिसका डर कुछ लोगों को काफ़ी समय से है।
11 सितंबर
न्यू ओर्लियन्स
तूफ़ान कैटरीना के तेरह दिन बाद
ईश्वर हमारी मदद करे
मैमोरियल
केवल चिकित्सा कर्मचारी
प्रवेश करना मना है
हे भगवान। जिम, हम चैपल में हैं।
सेरा, तुम्हें यह अभी आकर देखना होगा। दूसरी मंज़िल का वॉकवे।
तो, डॉ. बॉल्ट्ज़,
तूफ़ान कैटरीना के बाद, मैमोरियल चिकित्सा केन्द्र में
पैंतालीस लाशें मिली थीं।
पैंतालीस।
हाँ।
तूफ़ान के बाद पाँच दिन थे। इतने बुरे हालात जिनकी कोई कल्पना भी नहीं कर सकता।
पर आपके अस्पताल में 45 लोगों की मौत हुई।
तुम तो ऐसे कह रहे हो जैसे उन्हें जान-बूझकर मारा गया है। तुम ऐसे कह…
क्या उन्हें जान-बूझकर मारा गया, डॉक्टर?
कृपया। आपको हालातों को समझना होगा।
क्यों ना आप हमें सब कुछ शुरुआत से बताएँ, डॉक्टर?
मुझे पता चला है, डॉक्टर, उस इमारत में दो अस्पताल थे?
जी, हाँ, सही है। दो अस्पताल थे।
वहाँ मैमोरियल अस्पताल था, जहाँ मैं काम करता था और लाइफ़केयर था,
जो सातवीं मंज़िल पर एक दीर्घकालिक देखभाल सुविधा थी।
उसके अपने कर्मचारी और मरीज़ थे।
पर तूफ़ान से एकदम पहले,
हमने अतिरिक्त 1200 लोगों को अंदर आने दिया था।
देखो, हमने हमेशा से तूफ़ानों के दौरान अपने अस्पताल में लोगों को आश्रय दिया है।
वह कोई असामान्य चीज़ नहीं थी।
तो, अगर इसमें से कुछ भी असामान्य नहीं था…
उन पाँच दिनों के दौरान उन सब मरीज़ों की मौत कैसे हुई?
डॉक्टर, उन 45 लोगों की मौत कैसे हुई?
पानी में घुसकर चलो
फ़ाइव डेज़ ऐट मेमोरियल
पानी में घुसकर चलो, बच्चों
पानी में घुसकर चलो
पानी में घुसकर चलो, बच्चों
पानी में घुसकर चलो
ईश्वर इस पानी पर मुसीबत लाने वाला है
आदमी नदी के पास गया
आदमी नदी के पास गया, प्रभु
आदमी नदी के पास गया
वहाँ पर प्रार्थना करने गया
पानी में घुसकर चलो
पानी में घुसकर चलो, बच्चों
शेरी फ़िंक की पुस्तक पर आधारित
पानी में घुसकर चलो
ईश्वर इस पानी पर मुसीबत लाने वाला है
पहला दिन
नैशनल गार्ड… वे अब कह रहे हैं कि तूफ़ान कैटरीना का
स्तर बढ़कर श्रेणी 5 का तूफ़ान हो गया है।
29 अगस्त, 2005 12:20 पूर्वाह्न
तूफ़ान के तट से टकराने से छः घंटे पहले
लोगों को बस बता दो उन्हें क्या करना है
और उन्हें सही दिशा दिखाओ।
-मुझे यक़ीन है वे सहयोग करेंगे। -हमने नियम किसी कारण से बनाए हैं।
नियम किसी कारण से बनाए हैं।
युइंग, यह अस्पताल पहली बार लोगों को आश्रय नहीं दे रहा।
तुम यह जानते हो।
यह एक आपातकालीन कक्ष है। कोई बच्चों के खेलने का चिड़ियाघर नहीं है।
छोड़ो भी। ये लोग हमारे समुदाय का हिस्सा हैं।
-हम ऐसे ही काम करते हैं। -अच्छा है।
-हाँ। -हम इनका ध्यान रख सकते हैं
और पालतू जानवरों का बेसमेंट में सही तरीके से ध्यान रख सकते हैं…
-ख़ैर… -जैसा नियमों में लिखा है।
तूफ़ान कैटरीना
खाड़ी, जहाँ अब वास्तव में बहुत गरमी हो गई है।
कुछ इलाकों में तापमान 30 से 32 डिग्री सेल्सियस है।
ठीक है? हमें उनका ध्यान रखना होगा।
हमें इन लोगों का ध्यान रखना होगा। यही हमारा ध्येय है।
-ये जानवर, इन्होंने नहीं… -देखो, आधे घंटे में स्टाफ़ की मीटिंग है।
ऐना।
होरेस, क्या इन लोगों का जिम्मा किसी ने लिया है?
सब लोग अपनी देखभाल ख़ुद कर लेंगे।
मैं यह दर्जनों बार कर चुका हूँ।
यहाँ पर आश्रय लेना किसी एयरपोर्ट पर फंसने जैसा है।
तुम जानती हो ना, तुम्हें यहाँ रुकने की कोई ज़रूरत नहीं है। हमारे पास बहुत कर्मचारी हैं।
नहीं, मुझे सर्जरी के बाद वाले कुछ मरीज़ों का ध्यान रखना है।
विन्स घर का ध्यान रख लेगा। मैं यहाँ रुकना चाहती हूँ।
-मुझे यहाँ रहना ज़्यादा अच्छा लगेगा। -समझ गया।
सूज़न ने कहा है, आधे घंटे में वरिष्ठ कर्मचारियों की मीटिंग है, ठीक है?
-ठीक है, धन्यवाद। -ठीक है।
मैमोरियल
सबको, सुप्रभात।
सुप्रभात।
बाकी डॉक्टरों की तरह अपने दफ़्तर में नहीं रह रहीं?
हर मुश्किल एक साथ सहेंगे, है ना?
यह कैंपिंग की तरह लग रहा है।
यहाँ अलाव होता तो अच्छा था। मुझे बिल्कुल अच्छा नहीं लगता जब एसी बढ़ा देते हैं।
यह क्या है?
कैन ओपनर।
तुम बस यही लाई हो? कुछ क्रैकर, ट्यूना मछली और एक कैन ओपनर।
बुरे से बुरे हालात भी हुए, तो भी मुझे लगता है हमें यहाँ तीन दिन से ज़्यादा नहीं रहना पड़ेगा।
अस्पताल में पहला तूफ़ान है?
हाँ, है तो।
क्यों? कोई समस्या है क्या?
नहीं, वह बस…
अच्छा है तुम आशावादी हो। बस, यही।
चलो, आशा करते हैं कि हमें मुश्किलें झेल कर न सीखना पड़े
कि यह बहुत ज़्यादा है या बहुत कम है।
हाँ।
बेशक़।
मैं राउंड लगाकर आती हूँ। फिर मिलती हूँ।
हाँ। यह ठीक है। चलो, चलें।
सब लोग, अंदर जाते रहो। आगे बढ़ते रहो।
-जी, मैम। -समझ गया। हाँ।
चलो, सब लोग। अंदर जाओ। वैसे भी, इस समय शरीर की गरमी की ज़रूरत है, हँ?
सब लोग मेरी बात सुन रहे हैं?
हाँ।
अच्छा। तो, सबसे पहले, जो लोग मुझे नहीं जानते, उन्हें बता दूँ, मेरा नाम सूज़न मल्डेरिक है
और मैं इस तूफ़ान के लिए आपातकालीन प्रतिक्रिया अधिकारी हूँ।
मुझे पता है कि आप सब पहले ही बहुत कुछ झेल रहे हैं
और आपको अपने परिवारों की और अपने सगे-संबंधियों की चिंता हो रही है।
मुझे पता है कि हम सब को यह चिंता है।
पर अंदर या बाहर चाहे जो भी हो रहा हो,
यह अभी भी एक चालू अस्पताल है।
और जब तक यह तूफ़ान ख़त्म नहीं हो जाता, हम विशेष क्रमाचार के साथ काम करेंगे।
-मेरे यूनिट के संपर्क कहाँ हैं? -यहीं हैं।
तुम सब के पास वॉकी-टॉकी हैं?
-सबके पास? -जी, मैम।
-हाँ। -ठीक है।
आप सबके सामने स्पष्ट कर दूँ, ये संपर्क मरीज़ों की यूनिटों के प्रभारी होंगे
और उस यूनिट में कोई आपातकालीन स्थिति होने पर आप उनसे आदेश लेंगे।
पूरे अस्पताल के लिए दिए जाने वाले निर्देश या तो रेने देगा या मैं दूँगी।
-या मैं। -या रिचर्ड देगा।
माफ़ करना।
रिचर्ड… रिचर्ड रूबेन की जगह काम कर रहा है जो छुट्टी पर है।
-बू! -सुनो।
तुम्हें अपने स्टाफ़ प्रेज़ीडेंट के बारे में ऐसे बात करते हुए शर्म आनी चाहिए।
जो छुट्टी पर है।
आप में से कोई कुछ कहना चाहेगा?
लोग एयर-कंडीशनिंग के बारे में पूछ रहे हैं।
उनसे कहो हमने किसी कारण से तापमान इतना कम किया है।
अगर शहर की बिजली गुल हो गई,
हमारे बैकअप जेनरेटर एसी नहीं चला पाएँगे
और यहाँ बहुत जल्दी बहुत गरमी हो जाएगी।
तो जब तक यहाँ ठंड है, उन्हें समझ लेना चाहिए सब कुछ ठीक है।
किसी को कुछ और पूछना है?
हाँ। सूज़न, हमने क्या लाइफ़केयर से किसी से बात की है?
मतलब, मुझे पता है उनका अलग अस्पताल है पर हम लोग हैं तो एक ही इमारत में।
उनकी अपनी कोई आपातकालीन योजना होगी और वे…
वह अस्पताल तो कितना महँगा है, तो अगर कोई ऐसी ज़रूरत आ ही गई,
तो शायद हमें उनसे मदद माँगने जाना पड़ेगा।
कुछ और पूछना है? किसी को भी?
ठीक है। वैसे, मैं मैमोरियल में इतने लंबे समय से हूँ
-कि मुझे पता है ज़्यादातर… -बैपटिस्ट।
मैं इस अस्पताल में इतने लंबे समय से हूँ कि मुझे पता है इस तरह के ज़्यादातर तूफ़ान,
वे कोई नुकसान किए बिना निकल जाते हैं।
पर बात यह है कि जिस मधुमक्खी पर तुम ध्यान नहीं देते, वही तुम्हें डंक मारती है।
तो बेहतर होगा हम सब वह करें जो हमें करना चाहिए।
इस समय बस इतना ही। चलो, चलकर काम करें।
ठीक है। बढ़िया। धन्यवाद। धन्यवाद।
न्यू ओर्लियन्स के लिए यह गंभीर स्थिति है।
लाइफ़केयर
क्या तुम लाइफ़केयर, शाल्मेट से हो?
-हाँ। -डायेन रोबिशॉ।
-जिना इसबैल। -तुम अपने साथ कितने मरीज़ लाई हो?
-उन्नीस। -बाप रे।
हाँ। निगम ने यही कहा है। उन्हें लगता है कि शाल्मेट का बहुत बुरा हाल होने वाला है।
वे चाहते हैं कि मरीज़ों को वहाँ से निकाल कर यहाँ के लाइफ़केयर, बैपटिस्ट में ले आएँ।
उसका नाम "मैमोरियल" है।
अगर उसे "बैपटिस्ट" बुलाओगी तो लगेगा तुम बहुत बूढ़ी हो।
ख़ैर, निगम तो आते-जाते रहेंगे।
वे जो चाहें इसका नाम रखें। मेरे लिए तो यह बैपटिस्ट ही रहेगा।
सब लोग आराम से ठहर गए हैं?
-हाँ। मैं अपने सबसे अच्छे लोग साथ लाई हूँ। -अच्छा है।
एक मरीज़ है जिस पर मैं नज़र रखना चाहती हूँ। ऐमेट ऐवरेट। पैराप्लेजिक है, मधुमेह का रोगी है।
अभी उसे एक बड़े बिस्तर में लिटाया है पर उसे थोड़ी विशेष देखभाल की ज़रूरत होगी।
-ठीक है। तुम्हें कुछ भी ज़रूरत हो, हमें बता देना। -ठीक है। धन्यवाद।
अब यह एक विशाल दानव बन गया है। श्रेणी 5, 160 मील प्रति घंटे की गति से हवाएँ…
सुप्रभात, एंजला।
सुप्रभात, डायेन।
विल्डा।
तुम्हारी माँ का क्या हाल है?
माँ, डायेन को बताइए आप कैसी हैं।
काफ़ी अच्छी हूँ।
-हाँ? आप अच्छी हैं? -मैं ठीक हूँ।
ठीक है।
इनका बुखार कम हो गया है।
यह अच्छा संकेत है। यह इन्फ़ेक्शन से मुक़ाबला कर रही हैं।
तुम तूफ़ान के दौरान अपनी माँ के साथ यहीं रहोगी?
-हाँ। -हाँ?
मेरे ख़्याल से रसोई में खाना बन रहा है। तुम्हें कुछ चाहिए हो तो जाकर ले लेना।
-धन्यवाद। -हाँ।
वैसे यह बेहतर लग रही हैं। तुम्हारी माँ।
मैंने जैसा सोचा था, वैसा तो यहाँ बिल्कुल नहीं है।
चारों ओर लोग ही लोग हैं। उनके पालतू जानवर उनके साथ हैं।
सब कुछ इतना बेतरतीब लग रहा है।
-अच्छा। -पर सब लोग ऐसे बरताव कर रहे हैं जैसे सब सामान्य है।
शायद है ही, है ना?
शायद यह उन लोगों के लिए सामान्य है जो यह पहले कर चुके हैं।
हाँ।
मुझ पर सब हँसे।
क्या? तुम पर सब हँसे, क्यों?
क्योंकि मैं केवल थोड़ा पानी और ट्यूना मछली लाई हूँ।
यह क्या बात हुई। तुम वहाँ केवल कुछ दिन ही तो रहोगी।
यही तो मैंने कहा।
काश तुम यहाँ होते।
मेरा मतलब बस मेरे दिल में नहीं। तुम ख़ुद यहाँ पर होते।
काश तुम यहाँ आ जाओ।
जानता हूँ, जान, पर मुझे घर का ध्यान रखना होगा, ठीक है?
घर अपना ध्यान ख़ुद रख लेगा। समझ रहे हो ना?
क्योंकि जब हालात बिगड़ेंगे, अगर हालात बिगड़ेंगे,
मैं नहीं चाहती मुझे तुम्हें फ़ोन करना पड़े।
मैं चाहती हूँ जब मैं मुड़ूँ तो तुम्हें अपने सामने देखूँ।
अच्छा, देखो, मैं तुम्हें एक दिन बाद मिलता हूँ, ठीक है?
ठीक है। वादा?
हाँ। मैं वादा करता हूँ।
तुम हमारे लिए एक प्रार्थना कहोगी?
तुम कहो। मैं तो पूरा दिन यही करती रही हूँ।
अच्छा।
ठीक है। ईश्वर तुम्हें अपनी पनाह में रखे।
तुम उसकी गोद में सुरक्षित रहो।
उसकी रोशनी तुम्हें हमेशा रास्ता दिखाएगी।
आमीन।
मुझ पर एक कृपा करोगी? अपना ध्यान रखोगी? ठीक है?
ठीक है।
-मुझे तुमसे प्यार है। -मुझे भी तुमसे प्यार है।
अरे! अरे, उसे मत छुओ!
तुम्हें वहाँ से घूम कर जाना होगा!
वहाँ बिजली की नंगी तार है! घूम कर जाओ!
उफ़।
-बिजली अभी भी है? -हाँ।
तारें अभी से गिरने लगी हैं।
इसलिए मैं आज सुबह यह घोषणा कर रहा हूँ
कि हम सभी का घरों से चले जाना अनिवार्य कर रहे हैं और मैं पढ़कर सुनाऊँगा…
मेयर: न्यू ओर्लियन्स में अनिवार्य तौर पर घर खाली करने की घोषणा
मार्क, तुम्हारी माँ उस शहर में हैं।
क्या वे अस्पतालों से भी सबको निकाल रहे हैं? क्या वह ठीक रहेंगी?
मार्क।
अब हम क्या करें?
-श्री ऐवरेट। -ऐमेट ठीक है, धन्यवाद।
ऐमेट, मैं यहाँ के लाइफ़केयर की एक प्रबंधक,
डायेन रोबिशॉ हूँ।
कैसी हैं आप?
-मैं ठीक हूँ। आप कैसे हैं? -मैं अच्छा हूँ।
आपका शाल्मेट से यहाँ तक का सफ़र ठीक था?
ठीक था।
पक्का? सुना है आपकी ब्लड शुगर के साथ कुछ गड़बड़ चल रही है।
हाँ, थोड़ा कुछ चल तो रहा है पर मैं ठीक हूँ।
आप कोई स्नैक वगैरह तो चोरी से नहीं खा रहे ना?
-नहीं, मुझे पता है उसका नतीजा क्या होगा। -मैं बस सुनिश्चित कर रही हूँ।
तूफ़ान के आने के कारण आज का दिन थोड़ा मुश्किल होने वाला है।
-आपका कोई सगा-संबंधी है? घर पर कोई है? -मेरी पत्नी।
-उनका क्या नाम है? -कैरी।
ठीक है, आप चाहते हैं कोई फ़ोन करके उनका हाल-चाल पूछ ले?
मेरे पास फ़ोन है।
ठीक है। अगर आपका फ़ोन न मिले तो किसी से कह दीजिएगा।
-धन्यवाद। -आप बस आराम कीजिए।
जैसे ही तूफ़ान गुज़र जाता है, हम आपको शाल्मेट वापस भेज देंगे।
ठीक है।
रोल्फ़ी!
कैसे हो तुम?
मुझे लगा पालतू जानवरों को नीचे रखना था?
दूसरे लोगों को रखना है।
-यह तो सही नहीं है। -तुम चाहती हो मैं इसे वापस नीचे ले जाऊँ?
मैं बस चाहती हूँ तुम कुछ अनुचित न करो।
मैं डॉक्टर हूँ और डॉक्टरों को अपने अस्पताल में थोड़े-बहुत नियम बदलने की छूट होनी चाहिए।
डॉक्टरों को उदाहरण स्थापित करना चाहिए।
ठीक है।
तुम चाहती हो मैं इसे वापस नीचे ले जाऊँ? मैं इसे वापस नीचे ले जाता हूँ।
-युइंग। -चलो, रोल्फ़ी।
माँ नहीं चाहतीं तुम यहाँ रुको।
यह वैसे लग रहा है जैसे जब हम अटलांटा में उस होटल में थे
और उन्होंने हमें रोल्फ़ी के साथ सामान वाली लिफ़्ट में भेजा था
और तुम लोगों वाली लिफ़्ट में जाना चाहते थे।
वह बेचारी औरत, वह लगभग…
वह दरवाज़ा खुलते ही जैसे पागल हो गई।
रोल्फ़ी खड़ा था…
युइंग! उन्होंने हमें लगभग निकाल दिया…
हाँ। हाँ, हैलो।
वह…
संभावित विनाशकारी तूफ़ान, तूफ़ान कैटरीना।
अमरीकी राष्ट्रीय तूफ़ान केन्द्र का कहना है कि कैटरीना
ग्रैन्ड आइल के एकदम पूर्व में तट से टकराया था।
वह न्यू ओर्लियन्स के दक्षिण में 60 मील दूर है।
तूफ़ान कैटरीना
सड़कों पर पानी भर रहा है
जो शहर के नाले-नालियों
और पंप प्रणाली से निकल नहीं पा रहा…
मैं ठीक हूँ। मुझे बस थोड़ी ठंड लग रही है, हाँ।
आप आराम से रहिएगा। क्या वहाँ नर्सें हैं?
वे हैं यहाँ। नर्सें यहाँ हैं, हमेशा की तरह। हाँ।
-जिल आपके साथ वहाँ है? -जिल, हाँ।
जिल यहीं है। हाँ।
चलो, यह अच्छा है। आप जिल के साथ ही रहना। ठीक है, माँ?
सुनो, मार्क।
मुझे ज़्यादा चिंता तुम्हारी और सैन्ड्रा की है। अब…
तुम लोगों का वहाँ क्या हाल है?
नहीं, नहीं, हम ठीक रहेंगे।
अब सुनिए, अगर कुछ होता है, आप वही करना जो डॉक्टर आपसे कहेंगे…
अच्छे से ध्यान रखना…
हैलो। तुम्हारी आवाज़ नहीं आ रही, बेटा।
-तुम्हारी आवाज़ नहीं आ रही। क्या? -माँ? अच्छा… वे आपका अच्छे से ध्यान…
क्या कहा? मुझे सुनाई नहीं दे रहा।
-माँ? -मार्क?
माँ?
मार्क?
माँ!
माँ, आप हो?
मार्क?
उफ़।
तुम्हारी माँ ठीक हैं?
कनेक्शन कट गया।
माँ।
अरे। मैं आपको जगाना नहीं चाहती थी।
सब ठीक है?
जितना ठीक हो सकता है।
मैं एक नर्सिंग निदेशक हूँ।
मैंने सोचा नहीं था कि इस सब की ज़िम्मेदारी मुझ पर आ जाएगी।
थक गईं?
मैं ठीक हूँ।
अच्छा लग रहा है, माँ।
डायेन। एक समस्या हो गई है।
-मल्डेरिक। -मैं डायेन रोबिशॉ बोल रही हूँ।
-माफ़ कीजिए। कौन बोल रहा है? -ऊपर लाइफ़केयर से डायेन रोबिशॉ।
हमारे यहाँ ऊपर… ऊपर छत से पानी रिस रहा है।
आप जानती हैं वह कहाँ से आ रहा है?
मुझे पता नहीं है पर पानी आ रहा है।
क्या सब कुछ ठीक है?
मैं तुम्हें नहीं बता सकती वहाँ ऊपर क्या हो रहा है।
पर तुम अस्पताल की आपातकालीन प्रतिक्रिया अधिकारी हो, है ना?
-हाँ। -तो मैं पूछ रही हूँ, क्या सब कुछ ठीक है?
-ऐरिक। -हाँ।
मुझे अभी लाइफ़केयर से किसी का फ़ोन आया है।
वे कह रहे हैं, छत में से पानी आ रहा है।
-पानी? -छत में से आ रहा है।
लाइफ़केयर। वह तो सातवीं मंज़िल पर है।
शायद बारिश का पानी उड़ कर इमारत में आ रहा होगा।
मुझे भी यही लगा था। पर बाकी सब?
कोई और समस्याएँ? यह इमारत इन हवाओं को तो झेल लेगी।
अस्सी साल से यहाँ खड़ी है। हवाएँ सह लेगी।
चिंता केवल एक है, अगर यहाँ बाढ़ आ जाए।
बहुत ज़्यादा बाढ़ आ जाए।
ठीक है। अगर यहाँ बहुत ज़्यादा बाढ़ आ जाए…
-तो हमें क्या करना होगा? -हमें यहाँ से निकलना होगा।
निकलना होगा?
कैसे?
कैसे, मुझे नहीं पता।
आपातकालीन प्रतिक्रिया अधिकारी तो तुम हो।
आपातकालीन प्रबंधन नीतियाँ और प्रक्रियाएँ
कम्प्यूटर ख़राब होने पर योजना गैस/वैक्यूम ख़राब होने पर योजना
वयस्क के अपहरण को रोकना संचार व्यवस्था में ख़राबी आने पर योजना
दंगा-फसाद आग से सुरक्षा की योजना
जैविक आतंकवाद योजना आपातकालीन रेडियोधर्मिता योजना
हानिकारक रसायनों और पदार्थों का परिशोधन
आकस्मिक दुर्घटना की योजना तूफ़ान की तैयारी की योजना
आपातकालीन तैयारी की जाँच-सूची चिकित्सा केन्द्र के कर्मचारियों की प्रतिक्रिया
रोज़मर्रा का काम बंद करो बाहर की जगह को सुदृढ़ करो
मुझे इस सब के बारे में अच्छा महसूस नहीं हो रहा।
मुझे चिंता हो रही है कि अगर यहाँ बाढ़ आ गई तो अस्पताल का क्या होगा।
अगर यह श्रेणी 5 का तूफ़ान है जैसा वे टीवी पर कह रहे हैं,
चाहे यह श्रेणी 4 का ही हो,
और अगर इसके कारण किसी झील, किसी नदी का पानी तटबँध पार कर बाहर आ गया…
अस्पताल समुद्र तल से तीन फ़ीट नीचे है।
बेसमेंट में पानी भरने में ज़्यादा समय नहीं लगेगा। शायद पहली मंज़िल में भी।
अगर हमें मरीज़ों को दूसरी, तीसरी मंज़िल पर ले जाना पड़ा…
-हम ईआर के मरीज़ों को नहीं हिला सकते। -केवल यही समस्या नहीं है।
बैकअप जेनरेटरों की भी समस्या है।
आपातकालीन विद्युत प्रणाली के कुछ हिस्से भूमि तल पर हैं। भूमि तल से नीचे हैं।
अगर तटबँध टूट गए, अगर शहर की बिजली गुल हो गई…
-अगर तटबँध टूटे, अगर शहर की बिजली गुल हुई। -बैकअप जेनरेटर भी काम नहीं करेंगे
और अस्पताल की सारी बिजली चली जाएगी।
सारी बिजली। कोई उपकरण नहीं, कोई मॉनीटर, कोई वेंटिलेटर, कोई पंप नहीं…
मैं समझ गया। सारी का मतलब सारी है।
जब तुम पानी भरने की बात कर रहे हो, हम कितने खड़े पानी की बात कर रहे हैं?
आठ फ़ीट, दस फ़ीट?
हमें बरबाद करने के लिए चार फ़ीट ही काफ़ी है।
और एक फ़ुट पानी तो अभी से बाहर जमा हो गया है… एक फ़ुट से थोड़ा ज़्यादा ही है।
हे भगवान… यह सब सुनने के लिए यह अच्छा समय नहीं है।
पिछले तूफ़ान के बाद मैंने ऐसी चीज़ों की चेतावनी देते हुए
एक ज्ञापन लिखा था। उसे प्रबंधकों के सामने रखा था।
-इस समय ख़ुद को बचाने से फ़ायदा नहीं होगा। -मैं ख़ुद को नहीं बचा रहा।
मैं आप सब को बता रहा हूँ कि यह मुद्दा पहली बार नहीं उठा है।
अच्छा, ठीक है। तो अभी हमारे पास क्या विकल्प हैं?
कोई विकल्प नहीं हैं। अगर बिजली चली गई तो हमें यह जगह खाली करनी होगी।
-ठीक है। -ठीक नहीं है।
पानी भर जाने पर अस्पताल को खाली करने की कोई योजना नहीं है।
आपातकालीन नियम पुस्तिका में क्या लिखा है?
पानी भर जाने पर अस्पताल को खाली करने की कोई योजना नहीं है।
सामूहिक दुर्घटना होने पर, दंगा-फसाद होने पर, बम होने की धमकी मिलने पर,
किसी के बंदूक लेकर आने की स्थिति में, इन सब हालातों से निबटने की योजना है।
वहाँ पर इस बारे में सौ से अधिक पन्ने हैं
कि जैविक आतंकवादी हमला हो तो क्या करना है।
पर अगर अस्पताल में पानी भर जाए तो उसे खाली करने की कोई योजना नहीं है।
नहीं, मैंने उसे अभी दोबारा पढ़ा है। उसमें इस बारे में कुछ नहीं लिखा कि अगर 200 मरीज़ों समेत
दो हज़ार लोग बिना बिजली के अस्पताल में फँस जाएँ, तो क्या करना है।
अगर बेसमेंट में पानी भर गया
तो हम अपना सारा खाना, ताज़ा पानी, सारी सामग्री गँवा देंगे।
देखो, अगर चार फ़ीट पानी हो गया, तो हमारे सामने समस्याएँ खड़ी हो जाएँगी।
हमारे सामने समस्याओं से बढ़कर बहुत कुछ होगा।
ख़ैर, आपातकालीन प्रतिक्रिया अधिकारी तुम हो।
हे भगवान। क्या लोग यह कहना बंद करेंगे?
अगर कुछ ऐसा है जो हमें करना चाहिए, तो उसका निर्णय तुम्हें लेना है।
माँ।
मैं थोड़ा चक्कर लगाने जा रही हूँ। जल्दी वापस आ जाऊँगी। पक्का।
एक्सप्रैस प्रिंट 60
हाँ।
क़रीब 185 मील प्रति घंटे की गति के हवा के झोंके।
और 150 मील प्रति घंटे तक की गति की हवाएँ।
अभी भी इसके एक विकराल संकट बनने की संभावना है।
इस समय पर लुइसियाना, मिसिसिप्पी, अलाबामा और फ़्लोरिडा के लिए
बवंडर की चेतावनियों की संभावना है…
तूफ़ान के प्रभाव के कारण,
सौ मील प्रति घंटा की गति से हवाएँ चल रही हैं।
और यह यहाँ, तट से चार मील अंदर की ओर है।
समुद्र के किनारे, हालात इससे कहीं बद्तर हैं।
अभी से ऐसे समाचार आ चुके हैं कि अंतरराज्यीय मार्ग 90 पर नावें आकर गिरी हैं,
जबकि वह समुद्र-तट से 75 फ़ीट दूर है।
आप दूर-दूर तक हुई तबाही देख सकते हैं।
कई यातायात की बत्तियाँ टूट कर गिर गई हैं।
नए थियेटर, नए रेस्तोरां, नए होटल
जो पिछले कुछ सालों में बनाए गए हैं, वे सब टूट-फूट गए हैं।
मरीज़ों की बैठक कृपया शांति बनाए रखें
आप ठीक हैं?
श्री हिल।
आपको आपके कमरे में वापस ले चलते हैं, ठीक है?
-ठीक है। -ठीक है, आइए।
अच्छा। तैयार?
हाँ।
लेट जाइए। ठीक है।
-क्या हो रहा है? -मैं एक मरीज़ के साथ थी। क्या हो रहा है?
ऐना।
क्लारा स्ट्रीट पुल की ओर जाने वाला पैदल पथ - वॉकवे
सूज़न।
-सूज़न, तुम्हारे ख़ून निकल रहा है। -मैं बस… कोई बात नहीं।
ऐना, मल्डेरिक बोल रही हूँ।
पैदल जाने वाला रास्ता बुरी तरह हिल रहा है। मुझे डर है वह टूट न जाए।
तुम्हें वह जगह छोड़नी होगी।
तुम्हें वहाँ से निकलना होगा नहीं तो तुम सब वहीं फँस जाओगे।
समझ गई। इसे पार करके जाना शुरू करो।
इस यूनिट से सबको निकालो।
हमें यह जगह छोड़नी होगी। सबको बाहर निकालो।
-ठीक है, चलो चलें! चलो चलें! -वॉकवे को पार करके जाओ।
सब लोग, वॉकवे को पार करके जाओ!
नहीं, नहीं। अपनी चीज़ें छोड़ दो। अपनी चीज़ें छोड़ दो और जाओ।
ऐरिक, तूफ़ान तेज़ होने से लहरें उमड़ रही हैं। पानी तीन फ़ीट तक पहुँच गया है।
सुन लिया। पानी तेज़ी से बढ़ रहा है।
चलो! जल्दी करो! जल्दी करो!
तुम जाओ। मैं आती हूँ।
ठीक है, जितनों को ले जा सकते हो, उन्हें लेकर यहाँ से जाओ। चलो चलें!
-तुम भी। चलो चलें। -रुको। पर क्या पूर्वी तरफ़ से सब लोग निकल गए हैं?
मुझे नहीं पता।
-इसे ले जाओ। मैं अभी आती हूँ। -चलो चलें।
सूज़न। मल्डेरिक, तुम वहाँ हो?
-मैं यहीं हूँ। -मैं केरन हूँ। आईसीयू से बोल रही हूँ।
खिड़कियाँ टूट रही हैं और फ़र्श पर पानी भर रहा है।
जितनों को भेजना संभव है, उन्हें यूनिट से बाहर भेज दो।
हाँ, हम यह कर रहे हैं। पर यहाँ… यहाँ कई मरीज़ हैं। हम उन्हें हिला नहीं सकते।
-जो संभव हो करो पर हिम्मत बनाए रखना। -सूज़न!
-तुम्हें डटे रहना होगा।
-बेसमेंट में पानी भर रहा है। -कितना?
इमारत के बाहर तीन फ़ीट पानी है।
हमें बेसमेंट से सब कुछ बाहर निकालना होगा।
-खाने की चीज़ें, सब कुछ। -उसमें तो कई घंटे लगेंगे।
हमारे पास 200 डॉक्टर और कर्मचारी हैं। उन्हें बुलाओ। सबको काम पर लगाओ।
-सबसे पहले खाना और पानी। -चलो चलें।
बेसमेंट में पहुँचो।
होरेस… सूज़न बोल रही हूँ।
-मैं सुन रहा हूँ। -होरेस, बेसमेंट में पानी भर रहा है।
शायद पानी पहली मंज़िल तक भी पहुँच जाए।
लोगों को पहली से दूसरी मंज़िल की ओर भेजना शुरू करो
और यह सब शांति से करना।
समझ गया।
ब्रायंट।
हमें इन सब लोगों को झटपट पर शांति से ऊपर भेजना है।
-समझ गए? -हाँ।
माफ़ कीजिए। थोड़ा इधर ध्यान देंगे?
यहाँ शायद कुछ नए मरीज़ आ रहे हैं।
कुछ आपातकालीन मरीज़ आ रहे हैं। तो हमें यहाँ से लोगों को ऊपर भेजना होगा।
अपनी चीज़ें उठाइए और एक मंज़िल ऊपर चले जाइए।
ठीक है।
यह आ गया।
आराम से। हमें इसे जारी रखना होगा।
यहाँ कोई और है?
कोई है यहाँ?
यहाँ कोई और है?
आओ।
मेरे साथ आओ।
ओह, नहीं।
आ जाओ। अपनी आँखें बंद करो। ठीक है, अपनी आँखें बंद करो।
सब ठीक होगा।
महिमामय ईश्वर, हम आपकी सुरक्षा के लिए धन्यवाद करते हैं।
हमें आपकी सुरक्षा की ज़रूरत है।
अपना दिव्य और रक्षा… रक्षात्मक कवच दीजिए, प्रभु।
धन्यवाद। आपकी दया के लिए धन्यवाद।
लीज़ा का ध्यान रखिए जब भी वह सो रही हो। धन्यवाद।
अपना दिव्य और रक्षा… रक्षात्मक कवच दीजिए, प्रभु। धन्यवाद।
ईश्वर, हमारी मदद करना।
उप-शीर्षक अनुवादक: मृणाल